Durant 2005 i 2006 representa el paper de Clementina en el musical "El Diluvio que viene", juntament amb Paco Morales i produït per José Luis Moreno. Després del Musical comença a preparar el que serà el seu tercer disc, "Ni te lo imaginas". Aquest mateix estiu de 2006 recorre Espanya en una extensa gira. A més interpreta el 2006 la banda sonora de "Pérez, el ratoncito de tus sueños", pel·lícula animada produïda per Filmax. Gisela col·labora en el programa Misión Eurovisión (2007), juntament amb altres cantants d'elit com Massiel o Mikel Herzog, on la catalana dona la seva veu al tema "Tu Voz Se Apagará" i on va fer molt bona posada en escena durant la gala semifinal per a presentar els participants i el públic. L'objectiu era elegir el tema i grup per a representar Espanya en el Festival d'Eurovisió 2007.